**DĖL ROKIŠKIO RAJONO SAVIVALDYBĖS TARYBOS 2023 M. BALANDŽIO 27 D. SPRENDIMO NR. TS-131 „DĖL PRIEŠMOKYKLINIO UGDYMO GRUPIŲ IR KLASIŲ SKAIČIAUS 2023–2024 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE NUSTATYMO“ PAKEITIMO**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019, 5 punktu, Rokiškio rajono savivaldybės taryba nusprendžia:

Pakeisti Rokiškio rajono savivaldybės tarybos 2023 m. balandžio 27 d. sprendimo Nr. TS-131 „Dėl priešmokyklinio ugdymo grupių ir klasių skaičiaus 2023**–**2024 mokslo metams Rokiškio rajono savivaldybės bendrojo ugdymo mokyklose nustatymo“ priedą ir jį išdėstyti nauja redakcija (pridedama).

Savivaldybės meras Ramūnas Godeliauskas

Rita Elmonienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2023 M. BALANDŽIO 27 D. SPRENDIMO NR. TS-131 „DĖL PRIEŠMOKYKLINIO UGDYMO GRUPIŲ IR KLASIŲ SKAIČIAUS 2023–2024 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE NUSTATYMO“ PAKEITIMO“**

**AIŠKINAMASIS RAŠTAS**

2023 m. rugsėjo 11 d.

Projekto rengėjas – Rita Elmonienė, Švietimo ir sporto skyriaus vedėjo pavaduotoja.

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pakeisti Rokiškio rajono savivaldybės tarybos 2023 m. balandžio 27 d. sprendimo Nr. TS-131 „Dėl priešmokyklinio ugdymo grupių ir klasių skaičiaus 2023**–**2024 mokslo metams Rokiškio rajono savivaldybės bendrojo ugdymo mokyklose nustatymo“ priedą ir jį išdėstyti nauja redakcija. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Rokiškio rajono savivaldybės tarybos 2023 m. balandžio 27 d. sprendimas Nr. TS-131 „Dėl priešmokyklinio ugdymo grupių ir klasių skaičiaus 2023**–**2024 mokslo metams Rokiškio rajono savivaldybės bendrojo ugdymo mokyklose nustatymo“.Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo (aktuali redakcija), patvirtinto Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019, 5 punkte reglamentuota, kad „*Mokykloms specialiųjų ugdymosi poreikių turintiems mokiniams ir suaugusiųjų mokykloms, suaugusiųjų ir jaunimo mokykloms (jų skyriams, filialams) klasių (grupių) skaičius pagal poreikį tikslinamas keletą kartų per mokslo metus“,* todėl tikslinamas klasių skaičius Rokiškio Juozo Tumo-Vaižganto gimnazijos Suaugusiųjų ir jaunimo skyriuje – komplektuojamas 3g kl. komplektas (12 mokinių); Rokiškio pagrindinėje mokykloje – specialiojoje (lavinamojoje) klasėje nėra pirmokų, todėl komplektuojama taip: (2, 3, 4 kl.), 1 komplektas, mokinių skaičius 6 (4, 1, 1). Kitose savivaldybės bendrojo ugdymo mokyklose nustatytas klasių komplektų skaičius nesikeitė (patikslinti tik mokinių skaičiai klasėse rugsėjo 1 d. duomenimis). |
| 3. | Laukiami rezultatai | Teisės aktų, reglamentuojančių klasių skaičiaus bendrojo ugdymo mokyklose nustatymą, įgyvendinimas. |
| 4.  | Lėšų poreikis ir šaltiniai | Mokymo lėšos. |
| 5.  | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Informaciją dėl klasių skaičiaus 2023–2024 mokslo metams Švietimo ir sporto skyriui pateikė mokyklų direktoriai**.** |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |